غاده صلاح المنباوى

اللواء غاده صلاح المنباوى (من مواليد 9 يونيه 1969 - القاهره) هى طبيبه واكاديميه بارزه و لواء (طبيب) فى الجيش المصرى. اول ست بتشتغل رئيس الاكاديميه الطبيه العسكريه المصريه (ابريل 2020 - يونيه 2022), و طورت المناهج الطبيه العسكريه و حدثت نظم التدريس و التدريب. و اشتغلت قبلها مراقب اقليمى لمنظمه الصحه العالميه, و شاركت فى مكافحة فيروس كورونا.

 التعليم 
خدت بكالوريوس الطب من القصر العينى - جامعه القاهره سنه 1993, و بعده خدت الماجستير (MMed) من جامعه عين شمس فى 2002, وبعد كده دكتوراه (MD) فى الصحه العامه من جامعة كارديف سنه 2008, وبعدها عملت ماجستير استراتيجى فى اكاديميه ناصر العسكريه العليا سنه 2012, وبعدين دكتوراه فى استراتيجيه تطوير النظام الصحى المصرى من اكاديميه ناصر سنه 2015.

 المسيره 
 القوات المسلحه 
انضمت لسلاح الطب العسكرى سنة 1994, و خدمت فى المستشفيات عسكريه و الميدانيه و المجمعات الطبيه للجيش المصرى و قادت شويه منها. سنة 2010 اترقت لرتبه عميد طبيب, و بعدها بقت نائب رئيس الاكاديميه الطبيه للتخطيط و التدريب.

 منظمه الصحه العالميه 
من يناير 2018 لـ ابريل 2020, اشتغلت مفتشه صحيه اقليميه للوقايه والتوعيه فى ادارة شرق المتوسط بـWHO, و قادت حملات تطعيم و توعيه و مكافحه الامراض على مستوى 22 دوله.

 رياسه الاكاديميه الطبيه العسكريه 
من ابريل 2020 لـ يونيه 2022, كانت اول ست بتمسك رياسة الاكاديميه. 
خلال جايحه كورونا, امرت بتجهيز بعض المستشفيات العسكريه لحجر المرضى, حولت مراكز التدريب لعزل, و نظمت بروتوكولات جديده (دورات تنشيطيه) دربت الكوادر الطبيه العسكريه والمدنيه على التعامل مع الاوبئه, و كمان اتعاونت مع وزارة الصحه لنشر فرق طبيه فى المحافظات الاكتر تضرر و اتفاوضت فى اتفاقيات انتاج اللقاحات محليا.

 الاوسمه 
تصغير|براءه منح وسام الجمهوريه للوا غاده صلاح المنباوى

 وسام الجمهوريه , مصر, 2017 
 نوط الخدمه الممتازه , القوات المسلحه المصريه, 2015 
 نوط الواجب العسكرى
 ميدالية ثورة 25 يناير 2011
 ميدالية ثورة 30 يونيو 2013
 ميدالية العمليه الشامله "سينا 2018"

 منشورات مختاره 

 المنباوى, غ. ص., "اصلاح التعليم الطبى العسكرى فى مصر", مجلة الطب العسكرى, مجلد. 47, رقم 2, 2021, ص 102-110.
 المنباوى, غ. ص. وآخرين, "بروتوكولات اداره كوفيد-19 لمستشفيات القوات المسلحه", مجله النصر, عدد 26, رقم 5, 2022, ص 34-35.

 مصادر 

 روابط برانيه 

 ملف تعريف منظمة الصحه العالميه لشرق المتوسط
 بروتوكولات اداره كوفيد-19 — الاكاديميه الطبيه العسكريه المصريه

تصنيف:متعلمين فى جامعة القاهره
تصنيف:طبيبات مصريات
تصنيف:اطبا مصريين
تصنيف:عسكريين مصريين
تصنيف:ناس لسا عايشين
تصنيف:مواليد 1969
تصنيف:ستات مصريات
تصنيف:نسوان حسب الشغل
تصنيف:نسوان حسب القرن
تصنيف:ستات عسكريات
تصنيف:متعلمين فى جامعة كارديف
تصنيف:لواء
تصنيف:لوا
تصنيف:الجيش المصرى
تصنيف:جامعة عين شمس
تصنيف:طبيب مصرى
تصنيف:ظباط مصريين